Ngə́ mod ǎ kōlé éyə̄m ábə mod m̀fə́, eyə́m tē é kə̄ bábī ngə́ á wú, mod eyə́m təge ai nyé a yi yân míńtāŋ 14Ngə́ dzǎm tē lə́ bɔ̄bán mod eyə́m á tɔá, ǹkole ǎ yǐ kig yân míńtaŋ. Ngə́ é mod a wóge ai eyə́m énye a nə́ ńkole bâyi yân ai nyé táŋ ekolá éyə́m dzíé. 15Ngə́ mod a wɔn ǹdibí ngɔn miníngá yā ó nə́ ńkoe, a bómbo ai wá, a yi və́ ńsoá məvəg nə́ a lúg wā. 16Ngə́ ésīá ngɔn a bɛn nyé və̄ ngɔn dzié, mod a yi yân və ábím ńsoá miǹdibí bəngɔn. 17M̀gbə́mgbə́l mīníngá, eki tə wá dzogě nə̄ ó nyiŋ. 18É mod a bómbo ai tsíd a bələ́ naa a wâg. 19É mod a və́ mə̄túnuŋa mə́ ólugu ású bəzambá, ngə́ sə̄ kig Ǹtondôbə, bə́ tə́lege nyé á étīē éki. 20Tə wabɔ nâ ǹnə́ŋ mod á líŋán ai wa, tə watíbili nyé: mínā bə́bēn mǐ ngátɔbɔ êtɔá bə́yə́ŋ Égîptɛn. 21Tə wadzógolo ǹkús, tɔ mǎn nyūí. 22Ngə́ ō bɔ̄ bɔ abé, bâyi ma yón á mís, maa mə wógó fə ǹtad wábán;